Diskomyrkkyluikero

Diskomyrkkyluikero (Meiacanthus smithi) on  luikeroihin kuuluva kala. Meriakvaariossa se viihtyy elävän kiven joukossa.

Koko ja ulkonäkö 
Diskomyrkkyluikero kasvaa noin 8 cm pitkäksi. Se on vaalean sinivihreän sävyinen. Selkäevän tyvessä kulkee musta raita, joka jatkuu ohuempana silmän poikki leukaan.

Alkuperä 
Diskoluikero elää luonnossa Sri Lankan ympäristössä ja Jaavanmeren länsiosassa.

Käyttäytyminen 
Diskomyrkkyluikero käyttää hampaitaan puolustautumiseen. Se piileksii elävän kiven joukossa ja etsiskelee pieniä äyriäisiä. Kalan purema on lievästi myrkyllinen ja voi aiheuttaa allergisen reaktion.

Ravinto 
Diskomyrkkyluikero syö lihapitoista ruokaa.

Lähteet 

Meriakvaariokalat
Luikerot